**Aktivitetsspor – Skoler/institutioner**

Vejledning

**Indhold**

Tilmeldingsskemaet sikrer deltagelse af op til 10 klasser fra kommunen, i Street Attack eventen. Klasserne der involveres kan melde sig ind på **ét** af to aktivitetsspor:

* Aktivitetsspor 1 (Kl. 10-12)
* Aktivitetsspor 2 (Kl. 12-14)

For hvert aktivitetsspor får de 10 klasser mulighed for at prøve kræfter med 2 forskellige gadeidrætter. Hver klasse kan angive 1.-5. prioritet i tilmeldingen. Angives dette ikke udvælges efter tilfældighedsprincip.

Street soccer: Gadefodbold på multibane. Tips og tricks til spillet, finter m.m. og mulighed for turnering. Kl. 14 er der tilmelding til street soccer turneringen DSC2019, hvor man dyster i U17 pige, U15, U17 og +17 drengerækker om at blive kommunens bedste street soccer hold.

Street basket: White men can’t dunk! – eller kan de? Street basket giver dig muligheden for at lærer at bruge bolden og få nettet til at blafre igen og igen. Vi slutter af med en 3-on-3 turnering.

Parkour: Stig Lindby viser jer hvordan man kommer fra A – B på den fedeste måde. Brug din krop på mange forskellige måder og bliv stærkere gennem parkourøvelser.

Street workout: Aalborg Street Workout er et træningsfællesskab med fokus på fysisk styrke, fed musik og vilde øvelser. De kommer og viser jer, hvad styrketræning/fitness også kan og vil gerne have alle med. Garanteret sved på panden.

Skateboard: Kan du lave en ollie over en ølkas’? Hvis ikke, så kan det være du kan efter du har været med til Street Attack. Hvis du kan – så kom og vis hvad du dur til. Workshoppen giver dig mulighed for at prøve kræfter med skating.

Løbehjul: Instruktører fra Vejgaard skatehal i Aalborg viser hvad man kan på et løbehjul. Kom og vær’ med, lær tricks og vis hvad du kan.

BMX: Michael og riders fra Vejgaard Skatehal giver jer mulighed for at prøve BMX til Street Attack. Basic intro og box jumps m.m. hvis man er frisk på at prøve. Det bliver street!

Graffiti: Brug byen som dit lærred. Graffiti og street-art er supermoderne og denne dag kan i prøve kræfter med denne kunstart – lav dit eget tag, lær om teknikkerne og oplev instruktørerne i aktion.

Panna fodbold: 1 mod 1, hurtigt fødder og æren på spil – i panna spiller man først til 3 mål, eller indtil en af spillerne laver en tunnel (*panna*) på modstanderen. Vores instruktør lærer jer om spillet og sætter en knock-out turnering op.

Freestyle: DFFC (Danish Freestyle Football Community) viser jeg fodboldtricks og boldkontrol af en anden verden og lærer jer fodbold freestyle (jonglering med fodbold).

**Tilmelding & informationer**

Da hver kommune har mange skoler og endnu flere klasser sker tilmelding via først til mølle princippet.

Hver klasse kræver tilmelding. Først vælges et aktivitetsspor (1 eller 2) og herefter 1.-5. prioritet af aktiviteter.

Ved spørgsmål kan den kommunale tovholder kontaktes:

* Aalborg, Mikkel K. Risager, Mikkel.Risager@aalborg.dk

**Før/efter aktiviteterne**

Aktivitetsspor 1: Eventen begynder med aktivitetsspor 1. Efter 1. aktivitetsspor kommer 10 nye klasser og laver aktiviteter. Derfor vil aktivitetsspor 1 ikke kunne være med fra kl. 12:00.

Aktivitetsspor 2: De 10 nye klasser kan først begynde, når aktivitetsspor 1 er færdige.

Efter aktivitetsspor 2 er der åbne workshops i alle gadeidrætter, madboder, musik og loungeområder fra kl. 14:00 og frem til kl. 20. DSC2019 fodboldturneringen sparkes i gang kl. 14:30 (fri tilmelding fra kl. 14:00 i U17 pige-, U15, U17 og 17+ drenge-rækkerne).

**Øvrigt**

Kontaktlæreren er vejviser, aktiv deltager og motivator for eleverne på dagen. Læreren er ansvarlig for transport til/fra eventen.

Før eventen modtager kontaktlæreren følgende information om Street Attack eventen:

* Kort over pladsen
* Information om aktiviteterne
* Oversigt over aktivitetsspor
* Program for hele dagen

Deltagelse i aktiviteterne sker i skoletiden og derfor er eleverne, i tilfælde at skader eller andet, dækket af den pågældende skole og/eller egen ulykkesforsikring.

Street Attack har aktivitetsudstyr til de fleste, men opfordrer deltagerne til at medbringe eget udstyr så vidt muligt.